Luettelo Leevi Madetojan sävellyksistä
Sävellykset orkesterille

Esityskokoonpanona on sinfoniaorkesteri, ellei toisin ole mainittu.
Sinfoninen sarja, op. 4 (Symphonic Suite, 1909–1910).
1. ”Elegia”. Jousiorkesteri. Julkaistu 1942. Sovitus viululle ja pianolle 1913, julkaistu 1945.
2. Notturno. Ei ole julkaistu.
3. Pastorale (Im Urwalde, Salolla). Ei ole julkaistu.
4. Finale. Ei ole julkaistu.
Shakkipeli, op. 5. Katso Näyttämömusiikki.
Konserttialkusoitto, op. 7 (Ouverture – Concert Overture, 1910–1911). Ei ole julkaistu.
Yksin, op. 11, nro 1 (Öinen kuva I, 1911?). Vain lyhyt luonnos tunnetaan.
Tanssinäky, op. 11, nro 2 (Dansvision – Dans-vision – Tanssi-näky – Öinen karkelokuva, 1911/1919). Julkaistu 1919 ja 1933.
Kullervo, op. 15 (Sinfoninen runo – Kullervo-alkusoitto, 10.10.1913). Julkaistu 1947 (Suomen Säveltaiteilijoiden Liitto), 1972, 2013 (MPH).
Sinfonia nro 1, op. 29 (1. Allegro, 2. Lento misterioso, 3. Finale: Allegro vivace, 1914–1916/1923/1943). Julkaistu 1984, 2018, 2000-luku. Omistus Robert Kajanus.
Sinfonia nro 2, op. 35 (1. Allegro moderato, 2. Andante, 3. Allegro non troppo – Andantino, 1916–1918). Julkaistu 1939, 2018. Omistus Anna Madetoja.
Sarja oopperasta Pohjalaisia, op. 52 (Pohjalainen rapsodia – Pohjalainen sarja, 1923). Julkaistu 1945, 2003 (Hansen virheellisellä opusnumerolla 45).
1. Lakeus (Ebene – Slättlandet)
2. Vangin laulu (Lied der Gefangenen – Fångens visa)
3. Häjyt (Tappelu – Prügel-Scene – Slagsmål)
4. Tulopeli (Brautzug – Bröllopståg)
5. Hypyt (Ländlicher Tanz – Landtlig dans)
Huvinäytelmäalkusoitto, op. 53 (Comedy overture – Eine Lustspiel-Ouverture, 1923). Ei ole julkaistu (Fazerin musiikkikauppa varasi vuonna 1946 numeron FM2670 tälle teokselle, mutta sitä ei koskaan toteutettu.)
Sinfonia nro 3, op. 55, A-duuri (1. Andantino, 2. Adagio, 3. Allegro non troppo, 4. Pesante, tempo moderato, 1922–1926). Julkaistu 1987, 2018, 2000-luku.
Okon Fuoko, op. 58a (Kuusiosainen sarja balettipantomiimi Okon Fuoko musiikista. 1927?). Julkaistu 1936, 2018.
1. Okon Fuoko, unitaikuri
2. Vieraat saapuvat
3. Nukkien tanssi
4. Miehen tanssi
5. Naisen tanssi
6. Danse grotesque
Barcarola, op. 67, nro 2 katso Muu kamarimusiikki
Alkusoittofantasia, op. 69 (Alkusoitto-fantasia, 1930). Puhallinorkesteri ja lyömäsoittimet (patarummut, triangeli, pikkurumpu, isorumpu, lautaset). Julkaistu 1930.
Integer vitae, op. 72, nro 1. Jousiorkesteri, katso Sekakuoro
Maalaiskuvia, op. 77 (Sarja orkesterille musiikista elokuvaan Taistelu Heikkilän talosta , 1936). Ei ole julkaistu, mutta on levytetty käsikirjoituksesta.
1. 'Maisema
2. Sunnuntaiaamu
3. 'Heinäväen polska
Aamutunnelma, LM001 (Pastorale, 1909?). Katkelma englannintorvisoolosta.
Lappalainen sarja, LM155 (Lapin sarja – Lappalaisia kuvia – Lapska bilder, 1927–1947). Toteutumaton hanke, josta tunnetaan vain luonnoksia.
Nukkuos, LM191 (Muunnelma Robert Kajanuksen Hautalaulusta, 1933).
Pieni sarja, LM232 (Little suite, sävelletty pianolle opuksena 12 1912, sovitettu 1913 - 1916). Osa nro 2 alttoviulu ja jousiorkesteri. Julkaistu vuokramateriaalina (osat 1-3 ja 5).
1. Valssi (Waltz)
2. Laulelma (Kansanlaulu – Melody)
3. Scherzino
4. Menuetto vanhaan tyyliin
5. Kehtolaulu (Lullaby)¨
Sinfonia nro 4, LM260 (1930-luku?). Säveltäjän kertoman mukaan valmis käsikirjoitus varastettiin Pariisissa. Muutamia luonnoksia tunnetaan, mutta on epävarmaa, valmistuiko teos koskaan.
Taistelu Heikkilän talosta, LM287 (1936). Kamariorkesteri (tai soitinyhtye). Musiikkia samannimiseen elokuvaan (Teuvo Tulio. Sovittaja Martti Similä. Elokuva ja sen kaikki kopiot sekä elokuvan paperimuotoinen dokumenttiaineisto tuhoutuivat tulipalossa 1959. Osa musiikista on säilynyt orkesterisarjassa Maalaiskuvia, op. 77.
Toitotus, LM296. Puhallinorkesteri (neljä käyrätorvea, kolme trumpettia, kolme pasuunaa, tuuba ja patarummut). Luonnoksen sävellysaikaa ei tiedetä.